# Gecònids

* Aquest article tracta sobre el rèptil. Vegeu-ne altres significats a «Dragó (desambiguació)».
Els gecònids o gekònids (Gekkonidae) són una família de sauròpsids (rèptils) escatosos que inclou els popular dragons o dragonets tant freqüents a Catalunya.
N'existeixen unes 950 espècies repartides en 51 gèneres, distribuïdes per zones tropicals i subtropicals de tot el món incloent la conca mediterrània al límit nord de distribució. Només se'n troben quatre espècies a Europa.
Són principalment nocturns, tot i que a les regions temperades es poden veure actius durant el dia. Gairebé tots els gecònids són capaços d'emetre sons que poden anar des d'un petit xiscle, en les espècies més petites, a un lladruc estrident. Són grans escaladors, ja que presenten uns coixinets adherents als dits. Aquests coixinets són recoberts per unes estructures microscòpiques semblants a pèls, anomenats setes, que els permeten d'enfilar-se per superfícies llises.

## Espècies autòctones dels Països Catalans

Als Països Catalans trobem dues espècies de gecònids, el dragó comú (Tarentola mauritanica) i el dragó rosat (Hemidactylus turcicus). Es poden diferenciar fàcilment per la mida i la coloració, ja que el dragó comú és més gros i més fosc, a part de ser més fàcil de veure pel fet de ser el més abundant dels dos. Una altra manera de diferenciar-los és mirar el nombre d'urpes que presenten. El dragó comú només presenta urpes al tercer i quart dits de cada peu, mentre que el dragó rosat en presenta a tots els dits.

## Llista de gèneres

* Afroedura Loveridge, 1944
* Afrogecko Bauer, Good & Branch, 1997
* Agamura Blanford, 1874
* Ailuronyx Fitzinger, 1843
* Alsophylax Fitzinger, 1843
* Altiphylax Yeriomtschenko & Shcherbak, 1984
* Blaesodactylus Boettger, 1893
* Bunopus Blanford, 1874
* Calodactylodes Strand, 1926
* Chondrodactylus Peters, 1870
* Christinus Wells & Wellington, 1984
* Cnemaspis Strauch, 1887
* Colopus Peters, 1869
* Crossobamon Boettger, 1888
* Cryptactites Bauer, Good & Branch, 1997
* Cyrtodactylus Gray, 1827
* Cyrtopodion Fitzinger, 1843
* Dixonius Bauer, Good & Branch, 1997
* Ebenavia Boettger, 1877
* Elasmodactylus Boulenger, 1895
* Geckolepis Grandidier, 1867
* Gehyra Gray, 1834
* Gekko Laurenti, 1768
* Goggia Bauer, Good & Branch, 1997
* Hemidactylus Gray, 1825
* Hemiphyllodactylus Bleeker, 1860
* Heteronotia Wermuth, 1965
* Homopholis Boulenger, 1885
* Lepidodactylus Fitzinger, 1843
* Luperosaurus Gray, 1845
* Lygodactylus Gray, 1864
* Matoatoa Nussbaum, Raxworthy & Pronk, 1998
* Mediodactylus Szczerbak & Golubev, 1977
* Microgecko Nikolski, 1907
* Nactus Kluge, 1983
* Narudasia Methuen & Hewitt, 1914
* Oedura
* Pachydactylus Wiegmann, 1834
* Paragehyra Angel, 1929
* Paroedura Günther, 1879
* Perochirus Boulenger, 1885
* Phelsuma Gray, 1825
* Pseudoceramodactylus Haas, 1957
* Pseudogekko Taylor, 1922
* Ptenopus Gray, 1866
* Ptychozoon Kuhl & van Hasselt, 1822
* Rhoptropus Peters, 1869
* Stenodactylus Fitzinger, 1826
* Tenuidactylus Shcherbak & Golubev, 1984
* Tropiocolotes Peters, 1880
* Urocotyledon Kluge, 1983
* Uroplatus Dumeril, 1806

## Referències

* ↑ Gosalbes, J. 1987. Història Natural dels Països Catalans. Enciclopèdia catalana S.A., Barcelona
* ↑ «dragó». Diccionari de la llengua catalana de l'IEC. Institut d'Estudis Catalans.
* ↑ The Reptile Database http://www.reptile-database.org
* ↑ Han, D., K. Zhou, & A. M. Bauer. 2004. Phylogenetic relationships among gekkotan lizards inferred from c-mos nuclear DNA sequences and a new classification of the Gekkota. Biological Journal of the Linnean Society 83: 353– 368.
* ↑ Gamble, T., A. M. Bauer, E. Greenbaum, & T.R. Jackman. 2008. Out of the blue: A novel, trans-Atlantic clade of geckos (Gekkota, Squamata). Zoologica Scripta 37: 355-366.
* ↑ Gamble, T., A. M. Bauer, E. Greenbaum, & T.R. Jackman. 2008. Evidence for Gondwanan vicariance in an ancient clade of gecko lizards. Journal of Biogeography 35: 88-104
* ↑ Gamble, T., A. M. Bauer, G. R. Colli, E. Greenbaum, and T.R. Jackman, L. J. Vitt and A. M. Simons. 2011. Coming to America: Multiple Origins of New World Geckos. Journal of Evolutionary Biology 24:231-244.
* ↑ Gamble, T., E. Greenbaum, T.R. Jackman, A.P. Russell, and A.M. Bauer. 2012. Repeated origin and loss of adhesive toepads in geckos. PLoS ONE 7:e39429